
Molim vas da navedete u sažetoj formi propise o dojenju i srodstvu po mlijeku, kao i situacije ako bi se desilo da dojilja – žena koja je zadojila neko dijete, nakon toga rodi drugu djecu, da li oni postaju braća, odnosno sestre djetetu koje je zadojila prije njihovog rađanja? Ako bi muškarac imao više žena i jedna od njih zadoji dijete, da li to dijete postaje brat po mlijeku svoj njegovoj djeci, makar djeca i ne bila od žene koja je zadojila dijete?


* 
* 
* 
* 
* 
* 
* 

 
Kada se postaje brat ili sestra po mlijeku?

Ako se desi da žena zadoji dijete na način kako je to ***[vjera](https://pitajucene.com/search/vjera/questions/ "Pretraži pitanja o vjeri")*** precizirala, ono postaje njen sin po mlijeku, kao i brat svoj njenoj djeci, muškoj i ženskoj, bez obzira bila rođena u vremenu dojenja ili nakon toga, zbog općenitosti riječi Uzvišenog Allaha: “…i sestre vaše po mlijeku.”


Ako bi muž bio u bračnoj zajednici sa više žena i ako bi jedna od njih dojila, na način kako je to vjera precizirala, novorođenče, sva djeca tog čovjeka postaju braća dojenčetu, bez obzira da li dojilo mlijeko samo jedne ili više njegovih žena, zato što se mlijeko pripisuje mužu. Da bi dojenje bilo validno – da bi se uspostavilo srodstvo po mlijeku, dojilja treba da podoji dijete pet puta ili više, a da bude u starosnoj dobi od dvije godine ili manje, uz napomenu da se jednim dojenjem smatra da dijete doji dojku dojilje, a zatim je pusti da li zbog disanja – uzimanja zraka ili zamjene dojke.


(*Fetve Stalne komisije*, ***[fetva](https://pitajucene.com/search/fetv/questions/ "Pretraži pitanja o fetvama")*** broj 264, tom 21, str. 6)


